呢張Pass使用範圍覆蓋廣泛關西地區，包括：大阪、京都、神戶、奈良、和歌山、岡山、高松、關西機場等等，當中新大阪<->岡山區間可坐山陽新幹線，由關西機場<->新大阪或京都亦可坐特急列車Haruka，淨係計新大阪<->岡山新幹線來回車費都已經11,000円，超過呢個Pass嘅價錢，所以勁易搭回本，慳時間慳車費！今年4月改版後仲新增咗鳥取、天橋立、貴志地區，覆蓋範圍更廣闊，仲可去和歌山，搭和歌山電鐵去探貓站長都包。